
ACTA DEL CONSELL D’ADMINISTRACIÓ DE
..............., SL


Al domicili social de ..............., SL (d’ara endavant, la “societat”), situat a ..............., a les ............... h del dia ..............., es troben presents la totalitat dels membres del Consell d’Administració de la societat i decideixen unànimement dur a terme aquesta reunió del Consell d’Administració.

Els consellers i conselleres assistents firmen a continuació:

Llista d’assistents:

1. Sr./Sra. ..............., assisteix personalment, com a conseller/a.
Firma a continuació:

(signatura)


2. Sr./Sra. ..............., assisteix personalment, com a conseller/a. 
Firma a continuació:

(signatura)


3. Sr./Sra. ..............., assisteix personalment, com a conseller/a. 
Firma a continuació:

(signatura)

(Enumereu tots els consellers. S’assumeix que assisteixen tots els consellers de la societat presencialment i que tots són persones físiques.)

Actua com a president/a el Sr./Sra. ..............., i com a secretari/ària, el Sr./Sra. ..............., atès que ocupen aquests càrrecs en el Consell d’Administració.

El Consell es considera constituït degudament i el president/a declara oberta la sessió, que es desenvolupa seguint l’ordre del dia següent, el qual, per decisió unànime de tots els membres del Consell d’Administració, queda com s’estableix a continuació:

ORDRE DEL DIA

Primer. Atorgament de poders generals

Segon. ...............

(Enumereu tants punts de l’ordre del dia com sigui necessari.)

A continuació, prèvia deliberació sobre els punts de l’ordre del dia, el Consell d’Administració, per unanimitat, adopta els següents

ACORDS

Primer. Atorgament de poders generals

El Consell d’Administració aprova, per unanimitat, atorgar poder general, tan ampli com sigui necessari en dret, a favor del Sr./Sra. ..............., major d’edat, de nacionalitat ..............., amb domicili a ............... i titular del NIF ..............., perquè, en nom i representació de la Societat, pugui exercir, sense caràcter limitatiu, les facultats següents:

a) Representar la Societat davant qualsevol persona física o jurídica, així com davant tota classe d’organismes i autoritats públiques, estatals, autonòmiques, provincials o municipals, incloent-hi la hisenda pública (Agència Estatal d’Administració Tributària i les hisendes autonòmiques i locals), la Tresoreria General de la Seguretat Social i la resta d’organismes de la Seguretat Social, i qualsevol altre organisme públic o privat, nacional, de la Unió Europea o estranger.
b) Comprar, vendre, permutar, gravar i, en general, adquirir i alienar tota classe de béns mobles i immobles, així com constituir, modificar, acceptar i cancel·lar tota classe de drets reals, incloent-hi hipoteques, penyores i altres garanties.
c) Obrir, seguir, modificar i tancar comptes corrents i d’estalvi, dipòsits i altres operacions bancàries en qualsevol entitat de crèdit, així com disposar-ne mitjançant qualsevol mitjà de pagament, incloent-hi talonaris, transferències i targetes.
d) Sol·licitar i concertar tota classe d’operacions de crèdit, préstec, descompte, lísing i rènting amb qualsevol entitat financera, i constituir-hi les garanties corresponents.
e) Signar, acceptar, endossar, negociar i protestar lletres de canvi, xecs, pagarés i altres efectes de comerç.
f) Contractar, modificar i acomiadar personal, i exercir davant d’aquest totes les facultats que corresponen a la Societat com a ocupadora.
g) Comparèixer davant notaris; atorgar, subscriure i firmar tota classe d’escriptures públiques, pòlisses i documents privats necessaris per a l’exercici de les facultats anteriors.
h) Exercir accions judicials i extrajudicials de tota classe, en nom de la Societat, davant qualsevol jutjat, tribunal o organisme, i atorgar a aquest efecte els poders necessaris a favor de procuradors dels tribunals i advocats.
i) Sol·licitar, obtenir, renovar, revocar i utilitzar en nom de la Societat certificats electrònics de representant de persona jurídica, signatures electròniques i qualsevol altre mitjà d’identificació i autenticació electrònica emès per la Fàbrica Nacional de Moneda i Timbre o per qualsevol altra entitat prestadora de serveis de confiança, així com el sistema Clave o sistemes equivalents, i utilitzar-los davant qualsevol administració, organisme o entitat pública o privada. S’inclou expressament, a aquest efecte, la clàusula especial d’apoderament per sol·licitar i obtenir el certificat electrònic de representant de persona jurídica davant l’Agència Estatal d’Administració Tributària i qualsevol altra entitat emissora.
j) Realitzar, per via presencial, telemàtica o electrònica, tota classe de tràmits, gestions, declaracions, autoliquidacions, comunicacions i actuacions davant l’Agència Estatal d’Administració Tributària i les administracions tributàries autonòmiques i locals, incloent-hi l’alta, la modificació i la baixa d’apoderaments al Registre d’apoderaments de l’Agència Tributària per a la realització de tràmits per internet, la sol·licitud i consulta d’ajornaments i fraccionaments de deutes, la sol·licitud de certificats tributaris, l’accés a la Direcció Electrònica Habilitada Única i de qualsevol altra bústia electrònica i la gestió d’aquestes, i la recepció de notificacions i comunicacions electròniques.
k) Realitzar tota classe de tràmits i gestions davant la Tresoreria General de la Seguretat Social i els altres organismes de la Seguretat Social, incloent-hi l’alta, la baixa i la variació de dades de la Societat i dels seus treballadors, la gestió del sistema RED, la sol·licitud d’informes i certificats, i la recepció de notificacions electròniques.
l) Presentar ofertes, licitar i, si escau, subscriure contractes en procediments de contractació pública davant qualsevol administració, organisme o entitat del sector públic, així com realitzar-hi tots els tràmits que hi siguin inherents.
m) Exercir en nom de la Societat, com a responsable o encarregat del tractament, tots els drets i obligacions que estableix la normativa de protecció de dades de caràcter personal, incloent-hi la relació amb l’Agència Espanyola de Protecció de Dades i altres autoritats de control.
n) Conferir i revocar poders a favor de terceres persones per a l’exercici de qualsevol de les facultats anteriors.

(Adapteu i completeu l’enumeració de facultats en funció de l’abast concret del poder que es vulgui atorgar. Si es vol ampliar o limitar l’àmbit d’actuació de la persona apoderada, per exemple, quant a l’import de les operacions o l’àmbit territorial, feu-ho constar expressament.)

Aquest poder s’atorga sens perjudici de les facultats de representació que corresponen a l’òrgan d’administració de la Societat, de conformitat amb el que preveu l’article 233 de la Llei de societats de capital, i s’entén vigent fins que el revoqui expressament el Consell d’Administració. La persona apoderada pot exercir individualment i solidàriament totes i cadascuna de les facultats anteriors, sense necessitat d’actuació conjunta amb cap altra persona, i pot fer-ho tant en format presencial com telemàtic o electrònic, incloent-hi l’ús del seu propi certificat electrònic o de qualsevol altre mitjà d’identificació electrònica admesa per l’Administració o l’entitat corresponent.

S’acorda igualment facultar el president/a i/o el secretari/ària del Consell d’Administració, indistintament i solidàriament, perquè, en nom i representació de la societat, atorguin l’escriptura pública de poder corresponent davant de notari, i realitzin tots els tràmits necessaris per elevar-lo a públic.

Segon. ...............

...............


(Incloeu-hi tants acords com sigui necessari.)

En la mesura que no hi ha altres assumptes per tractar, la reunió s’interromp per tal que el secretari/ària redacti l’acta. 

Un cop redactada, es reprèn la sessió i es llegeix l’acta, que l’aproven per unanimitat i la signen tots els assistents, així el secretari/ària amb el vistiplau del president/a, en el lloc i la data indicats abans.

Vistiplau del president/a				El secretari/ària


____________________				______________________
Sr./Sra. ...............					Sr./Sra. ...............			



Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.

